Regter Tuchten van die Pretoriase hooggeregshof het vroeër ŉ dringende interdik teen lt.genl. Berning Ntlemeza, nasionale hoof van die Valke, dat hy nie met sy pligte mag voortgaan nie, verwerp.
Francis Antonie, direkteur van die Helen Suzman-stigting, het gesê Matojane se uitsprake het regstreeks betrekking op die vraag of Ntlemeza geskik is om sy amp te beklee en aan die hoof van die Valke te staan wat noodsaaklik is vir strafregtelike ondersoeke in die land. Antonie het gesê juis daarom het die stigting besluit om regsingryping te versoek, weens Nhleko se “onkunde” en sy onvermoë om terugvoer te gee oor hul kommer rakende die Valke-hoof se aanstelling.